57. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 109610/5138 της 24 Οκτ./7 Νοεμ. 1986 (ΦΕΚ Β΄ 784) Καθορισμός νέων κλάσεων και κατάργηση παλαιοτέρων του αποδεικτικού είσπραξης των εσόδων του Δημοσίου, που προέρχονται από παράβολα χαρτοσήμου διαβατηρίων, από παράβολα πάσης φύσης και από παραβάσεις του Κώδικα Οδικής Κυκλοφορίας. 1.Εκδίδουμε δύο νέες κλάσεις του αποδεικτικού είσπραξης των εσόδων του Δημοσίου, που προέρχονται από παράβολα χαρτοσήμου διαβατηρίων, από παράβολα πάσης φύσης και από παραβάσεις του Κώδικα οδικής κυκλοφορίας, α)κλάση 2.000 δραχμ. παράβολο Δημοσίου και β)κλάση 2.000 δραχμ. παράβολο χαρτοσήμου. 2.Καταργούμε δύο κλάσεις παραβόλων Δημοσίου, α)την κλάση των 800 δραχμ. και β)την κλάση των 2.700 δραχμ., επειδή αναπροσαρμόστηκε ο Κώδικας Οδικής Κυκλοφορίας με την αριθ. 29500/666/85 απόφαση του Υπουργού Μεταφορών και Επικοινωνιών που δημοσιεύθηκε στο ΦΕΚ αριθ. 359/1986 τεύχ. Β΄. Τα υπάρχοντα αποθέματα των καταργουμένων κλάσεων παραβόλων Δημοσίου, θα διατίθενται από τα Δημ. Ταμεία σε συνδυασμό μέχρι εξαντλήσεώς τους. Κατά τα λοιπά ισχύουν οι αποφάσεις με αριθ. 47195/2515/4.4.1978, 77637/5160/19.4.80, 27264/ 1140/1.3.1983 και η 132619/4023/4.11.1983 όσον αφορά το παράβολο των 4.000 δραχμ. Δημοσίου μόνο. 